2. NAPIREND Ügyiratszám: BSZ/2530-3/2023.

# E L Ő T E R J E S Z T É S

a Képviselő-testület **2023. április 24-i nyilvános** ülésére

**Tárgy:** **Az egyes szociális és gyermekvédelmi ellátási formák szabályozásáról szóló 4/2016. (III.4.) önkormányzati rendelet módosítása**

**Előterjesztő:** Bíró Imre polgármester

**Előkészítette:** dr. Varga Viktória jegyző

**TISZTELT KÉPVISELŐ-TESTÜLET!**

Balatonszepezd Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendeletét utoljára a 2022. szeptember 23-i ülésén módosította.

A rendelet mostani módosítására az elmúlt időszak tapasztalatai alapján kerül sor, a rohamos áremelkedések és az infláció miatt az adható támogatások összegét, illetve a jogosultsági jövedelemhatárt javaslom megemelni.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

**HATÁROZATI JAVASLAT**

Balatonszepezd Község Önkormányzata Képviselő–testülete az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet módosításáról szóló rendelet–tervezetet elfogadja, és \_\_\_\_\_\_/2023. (\_\_\_\_\_\_\_) számon önkormányzati rendeletei közé iktatja.

Szentantalfa, 2023. április 18.

 **Bíró Imre**

 **polgármester**

**BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETE**

 /2023. ( .) önkormányzati rendelete

az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet módosításáról

(tervezet)

Balatonszepezd Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, a szociális igazgatásról és a szociális ellátásokról szóló 1993. évi III. törvény 25. § (3) bekezdés b) pontjában, 26. §-ában, a 32. § (3) bekezdésében, 45. §-ában, és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

(1) Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 10. § (2) bekezdése helyébe a következő rendelkezés lép:

*„(2) Általános települési támogatásra jogosult az a személy, aki önmaga, és családja létfenntartásáról más módon nem tud gondoskodni, és akinek a háztartásában az egy főre jutó havi nettó jövedelem az öregségi nyugdíj mindenkori legkisebb összegének a 400 %-át, egyedül élő esetében 450 %-át nem haladja meg.”*

(2) Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 10. § (9) bekezdése helyébe a következő rendelkezés lép:

*„(9) Az általános települési támogatás összege egy alkalommal legalább 10.000 Ft, de legfeljebb az öregségi nyugdíj mindenkori legkisebb összegének négyszerese lehet.”*

**2. §**

(1) Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 11. § (1) bekezdése helyébe a következő rendelkezés lép:

*„(1) Rendkívüli települési támogatást kell megállapítani annak a személynek, aki a létfenntartását veszélyeztető rendkívüli élethelyzetbe került, valamint annak, aki időszakosan vagy tartósan létfenntartási gonddal küzd, feltéve, hogy a családjában az egy főre jutó havi nettó jövedelem az öregségi nyugdíj mindenkori legkisebb összegének 450 %-át, egyedül élő esetén 500 %-át nem haladja meg.”*

(2) Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 11. § (4) bekezdése helyébe a következő rendelkezés lép:

*„(4) A rendkívüli települési támogatás összege egy alkalommal legalább 10.000 Ft, de legfeljebb az öregségi nyugdíj mindenkori legkisebb összegének ötszöröse lehet.”*

**3. §**

Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 13. § (1) bekezdése helyébe a következő rendelkezés lép:

*„(1) Gyógyszerkiadásokra tekintettel települési gyógyszertámogatásra jogosult az az igénylő, aki a gyógyszerkiadások, vagy betegséghez kapcsolódó kiadások miatt időszakosan vagy tartósan létfenntartási gonddal küzd. A települési gyógyszertámogatás feltétele, hogy az igénylő családjában az egy főre jutó jövedelem az öregségi nyugdíj mindenkori legkisebb összegének 400 %-át, egyedül élő esetén 500 %-át nem haladja meg és a havi gyógyszerköltségének összege meghaladja a családban az egy főre jutó jövedelem 10 %-át.”*

**4. §**

Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 14. § (1) bekezdése helyébe a következő rendelkezés lép:

*„(1) Gyermekszületéshez kapcsolódó költségek viseléséhez települési születési támogatásra jogosult az a balatonszepezdi állandó lakos szülő, aki a gyermek születését megelőzően legalább két éve a településen állandó lakóhellyel rendelkezett és a gyermek állandó lakóhelye is Balatonszepezd, és a kérelem benyújtásakor a gyermekével együtt a településen életvitelszerűen, folyamatosan ott tartózkodik, továbbá, hogy az igénylő családjában az egy főre jutó jövedelem az öregségi nyugdíj mindenkori legkisebb összegének 500 %-át, egyedül élő esetén 700 %-át nem haladja meg.”*

**5. §**

Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 15. § (1) és (2) bekezdése helyébe a következő rendelkezések lépnek:

*„(1) Temetési költségekre tekintettel egyszeri települési temetési támogatás nyújtható annak a községben állandó lakóhellyel rendelkező igénylőnek, aki elhunyt hozzátartozója eltemettetéséről gondoskodott, és akinek családjában az egy főre jutó nettó jövedelem nem éri el az öregségi nyugdíj mindenkori legkisebb összegének 500 %-át, egyedül élő esetén 600 %-át.*

*(2) Az (1) bekezdésben biztosított támogatás összege legalább 35.000 Ft, de elérheti a 100.000 Ft-ot, ha a költségek viselése az igénylő vagy családja létfenntartását veszélyezteti.”*

**6. §**

(1) Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 17. § (2) bekezdése helyébe a következő rendelkezés lép:

*„(2) Az (1) bekezdés alkalmazásában szociálisan rászorult az a háztartás, ahol a háztartásban az egy főre jutó jövedelem nem haladja meg az öregségi nyugdíj mindenkori legkisebb összegének 300 % egyedül élő esetén 400 %, és a háztartás tagjai egyikének sincs vagyona.”*

(2) Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 17. § (7) bekezdés a)–c) pontja helyébe a következő rendelkezések lépnek:

*(Az egy hónapra megállapított települési lakásfenntartási támogatás összege:)*

*„a) 4.000 Ft, ha a háztartásban az egy főre jutó jövedelem több, mint az öregségi nyugdíj mindenkori legkisebb összegének 300 %-a, egyedül élő esetén 350 %-a, de nem haladja meg az öregségi nyugdíj mindenkori legkisebb összegének 350 %-át, egyedül élő esetén 400 %-át;*

*b) 6.000 Ft, ha a háztartásban az egy főre jutó jövedelem több, mint az öregségi nyugdíj mindenkori legkisebb összegének 300 %-a, de nem haladja meg az öregségi nyugdíj mindenkori legkisebb összegének 350 %-át, és az igénylő háztartásában kiskorú gyermeket nevel;*

*c) 8.000 Ft, ha a háztartásban egy főre jutó jövedelem kevesebb, mint az öregségi nyugdíj mindenkori legkisebb összegének 300 %-a egyedül élő esetén 350 %.”*

**7. §**

Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet 19. § a) pontja helyébe a következő rendelkezés lép:

*[A Képviselő-testület az Szt. 48. § (3) bekezdés b) pontjában meghatározott megtérítési kötelezettség alól]*

„*a)* *részben mentesíti az eltemettetésére köteles személyt, amennyiben az érintett személy családjában az egy főre jutó jövedelem nem éri el az öregségi nyugdíj 200 %-át, egyedül élő esetén a 250 %-át,”*

**8. §**

Ez a rendelet a kihirdetését követő napon lép hatályba.

Balatonszepezd, 2023. április 24.

 **Bíró Imre dr. Varga Viktória**

 polgármester jegyző

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

Az egyes szociális és gyermekvédelmi ellátási formák szabályozásáról szóló 4/2016. (II.29.) önkormányzati rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezetnek társadalmi hatása nincs.

A Tervezet jelentősebb gazdasági és költségvetési hatásokat nem keletkeztet, de hozzásegíti a rászorultakat, hogy többen tudják a támogatást igényelni.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet adminisztratív terheket a várhatóan magasabb ügyfélszám miatt keletkeztethet.

**b) A jogszabály megalkotásának szükségessége, a jogalkotás elmaradásának várható következményei**

A rendelet megalkotásának szükségességét a településen élők szükségletei, a folyamatos áremelkedés és az infláció mértéke indokolják.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel.